AS Saint-Étienne

Association Sportive de Saint-Étienne Loire, (AS Saint-Étienne) je francúzsky futbalový klub ktorý hrá prvú najvyššiu francúzsku súťaž. Bol založený v roku 1919. Sídli v meste Saint-Étienne. Domáce zápasy hráva na štadióne Stade Geoffroy-Guichard. Tím trénuje Christophe Galtier a kapitánom mužstva je Loïc Perrin ktorý je v klube už od roku 1996.
Je najúspešnejším francúzskym klubom v histórii. Vo svojej zbierke má 10 ligových titulov, čo je najviac v histórii Ligue 1, tiež má šesť titulov Coupe de France a aj päť titulov Trophée des champions. Väčšinou získal tieto tituly medzi 60. a 70. rokmi minulého storočiav pod vedením trénerov Jean Snella, Albert Batteuxa a Robert Herbina. Ich najväčším rivalom je Lyon.
História.
Začiatky.
AS Saint-Étienne bol založený 17. apríla 1919 členmi potravinárskeho reťazca „Amicale de employes de la Societe de magasins Casino“. Táto firma mala v znaku zelenú farbu, a tak sú klubová farba zelená. Kvôli pravidlám Francúzskej futbalovej federácie nemohli v roku 1920 mať v názve Casino. Aby mali iniciálky A.S.C. zmenili názov na Amical Sporting Club.
V roku 1928, Pierre Guichard (syn riaditeľa Casino Geoffroya Guicharda) prevzal klub a premenoval ho na Association Sportive Stephanoise. V roku 1933 sa stal profesionálnym klubom a dostal terajší oficiálny názov Association Sportive Saint-Étienne. Do najvyššej francúzskej ligy sa prvýkrát dostal v sezóne 1937 – 1938.
Vzostup.
V roku 1955 ASSE vyhral historicky prvú trofej, Charles Drago Cup. V roku 1957 získali prvý ligový titul. Ako francúzsky majstri sa zúčastnili Ligy majstrov. Odohrali dvojzápas proti Rangers FC, ale napriek domácej výhre nepostúpili.
V roku 1961 sa stal prezidentom klubu Roger Rocher. V nasledujúcom roku vyhrali Coupe de France ale aj zostúpili do druhej ligy. V roku 1963 vyhrali druhú ligu a vrátili sa naspäť do prvej ligy. Po návrate zažil klub vzostup, vyhrali domácu ligu. Medzi rokmi 1967 – 1970 vyhrali štyri po sebe idúce ročníky domácej ligy a dvakrát Coupe de France.
Robert Herbin bol v roku 1972 menovaný trénerom klubu. V roku 1974 a 1976 vyhral s klubom domácu liga a pohár. V roku 1976 dosiahol deviaty ligový titul. V tom istom roku hrali finále ligy majstrov proti Bayernu Mníchov. Tento zápas prehrali tesne 1-0. V roku 1977 vyhrali šiesty a zatiaľ posledný Coupe de France. Posledný ligový titul vyhrali v roku 1981, bol to desiate víťazstvo a tým sú najúspešnejší víťazi francúzskej najvyššej súťaže. 
Úpadok.
V roku 1982 viedol finančný škandál poklesu klubu. Prezident Roger Rocher musel opustiť klub a strávil niekoľko mesiacov vo väzení. Od tejto chvíle strávil klub dlhý čas v druhej polovice tabuľky a v druhej lige. Aj keď športové výkony boli chabé stále mali podporu od svojich fanúšikov. 
Klub sa do prvej ligy vrátil v roku 1999 a skončili na šiestom mieste. Priaznivci dúfali že klub bude dosahovať úspechy s brazílskymi útočníkmi Aloísiom a Alexom. Ale v roku 2001 Alex a ukrajinský brankár Maksym Levytskyi kvôli použitiu falošných pasoch museli odísť z klubu. Vyšetrovanie zistilo, že do tohto prípadu boli zapletený niektorý vedúci pracovníkov klubu. Saint-Étiennu bolo odpočítaných sedem bodov a zostúpili do druhej ligy. 
Obnovenie.
Po zostupe do Ligue 2 dlho bojovali o postup do Ligue 1. V roku 2004 vyhrali Ligue 2 a postúpili do najvyššej súťaže. V nasledujúcej sezóne skončili na šiestom mieste a po mnohých rokoch sa zúčastnili medzinárodnej súťaže, Intertoto cup. V sezóne 2007 – 2008 skončili piaty a čím si zaručil účasť v Pohári UEFA po 27 rokoch, napokon skončili v osemfinále. V sezóne 2008 – 2009 skončili až na 17. mieste. V poslednom zápase s Valenciennesom pri výhre 4 – 0 si zabezpečili zotrvanie v Ligue 1.
Slávni hráči.
Tu sú všetci hráči od roku 1919 ktorý odohrali za AS Saint-Étienne v Ligue 1 a ostatných klubových súťažiach aspoň 100 zápasov.